Diari Oficial de la Generalitat Valenciana


Sumari del DOGV 324, del 31-12-1985 (1985/805523)

DECRET 197/1985, de 23 de desembre, del Consell de la Generalitat Valenciana, pel qual s'aprova l'adopció de mesures destinades a procurar l'expansió, la modernització i racionalització de la Indústria, el comerç i el turisme a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/12/23/197/dof/vci/html**

### Dades del document

Número de DOGV
:   324

Data del DOGV
:   31-12-1985

Secció del DOGV
:   DISPOSICIONS GENERALS

Número del document
:   1985/805523


Data del document
:   23-12-1985

Organisme emissor
:   Conselleria d'Indústria, Comerç i Turisme

Tipus de document
:   Decret

Decret 197/1985, de 23 de desembre, del Consell de la Generalitat Valenciana, pel qual s'aprova l'adopció de mesures destinades a procurar l'expansió, la modernització i racionalització de la indústria, el comerç i el turisme a la Comunitat Valenciana.  
Tant la indústria com el comerç i el turisme de la Comunitat Valenciana estan experimentant en els darrers anys canvis importants, que exigeixen l'adopció immediata de solucions tendents de procurar-ne una modernització i racionalització de les estructures productives i/o de serveis.   
Açò exigeix, a més d'una decidida voluntat empresarial d'expansió econòmica i d'inversió, una transparent col·laboració amb l'Administració Pública de la Generalitat Valenciana.   
En conseqüència, cal preveure un conjunt de mesures que permeten als diversos agents econòmics d'obtenir els mitjans indispensables per restaurar la viabilitat, a mitjà i llarg termini, de les seues empreses i alleugerir els costos socials i econòmics que imposen els ajustaments necessaris.   
Aquestes mesures, la posada en pràctica de les quals és inajornable en cas de produir-se una pertorbació greu en l'equilibri de l'economia, han de mirar d'afavorir com a beneficiaris últims els usuaris o consumidors finals dels productes o serveis ofertats, i la petita i mitjana empresa, la importància de la qual tant en la generació d'ocupació com en altres aspectes, ha estat reconeguda a bastament.   
Aquestes mesures seran executades oportunament en base a les competències atribuïdes a la Generalitat Valenciana en la Llei Orgànica 5/1982, d?1 de juliol, d'Estatut d'Autonomia de la Comunitat Valenciana, i segons els criteris i les competències exclusives de l'Estat per establir les bases i condicions de la planificació general de l'activitat econòmica del país de l'article 149.1.13ª de la Constitució Espanyola.   
En atenció d'aquests motius, a pro posta del Conseller d' Indústria, Comerç i Turisme, i amb la deliberació prèvia del Consell de la Generalitat Valenciana, en sessió celebrada el dia 23 de desembre de 1985,   
DECRETE:   
Article 1r  
La Conselleria d'Indústria, Comerç i Turisme, amb convocatòria prèvia establerta a l'efecte i dins dels crèdits pressupostaris destinats a aquesta finalitat per a cada exercici, podrà, en l'àmbit de les seues competències, prestar assistència tècnica i financera per procurar l'expansió general de l'economia de la Comunitat Valenciana i la racionalització o reestructuració d'empreses.   
Article 2n  
La convocatòria per participar en el règim de mesures abans esmentades es publicarà en el Diari Oficial de la Generalitat Valenciana, amb indicació dels requisits, terminis i lloc de presentació d'instàncies així com el cost pressupostàriament establert en cada cas.   
DISPOSICIONS FINALS  
Primera  
La Conselleria d'Indústria, Comerç i Turisme resta facultada per dictar les disposicions necessàries per al desplegament i l'aplicació d'aquest Decret.   
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 23 de desembre de 1985.   
El President de la Generalitat  
JOAN LERMA I BLASCO  
El Conseller d?Indústria, comerç i Turisme,  
SEGUNDO BRU I PARRA


Còpia Permalink ELI